
PARLAMENTUL ROMÂNIEI

CAMERA DEPUTAŢILOR
	     Comisia pentru politică economică,

              reformă şi privatizare 
	                           Nr. 4c-1/158
                           PL-x 365/2014
                               


                                                                                                    Bucureşti,  30.09.2014

                                                                   AVIZ

asupra proiectului de Lege pentru aprobarea
Ordonanţei de urgenţă a Guvernului nr. 25/2014 privind unele măsuri
 pentru diminuarea arieratelor bugetare ale unor operatori economici 
din industria de apărare şi reglementarea altor măsuri fiscal-bugetare
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 25/2014 privind unele măsuri pentru diminuarea arieratelor bugetare ale unor operatori economici din industria de apărare şi reglementarea altor măsuri                      fiscal-bugetare, trimis cu adresa nr. PL-x 365 din 2 septembrie 2014, înregistrată sub             nr. 4c-1/158 din 3 septembrie 2014. 
Senatul, în calitate de primă Cameră sesizată, a adoptat iniţiativa legislativă în şedinţa din 24 iunie 2014.
Conform prevederilor art. 75 din Constituţia României, republicată, şi ale             art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

În conformitate cu prevederilor art. 61 din Regulamentul Camerei Deputaţilor, republicat, Comisia a dezbătut iniţiativa legislativă menţionată mai sus, pe parcursul mai multor şedinţe,  dezbaterile finalizându-se în şedinţa din  30 septembrie 2014.

Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, cu observaţii şi propuneri, transmis cu adresa nr. 574 din 14 mai 2014.
În urma dezbaterilor, membrii Comisiei au hotărât, cu unanimitate de voturi,          avizarea favorabilă a iniţiativei legislative, cu un amendament admis, care este redat în anexa la prezentul aviz. 
În raport cu obiectul şi conţinutul său, proiectul de lege face parte din categoria legilor ordinare.
   PREŞEDINTE
                     SECRETAR 
               Mihai TUDOSE                                                              Cornel ITU 
                     Şef serviciu

             Graziella Segărceanu
Anexa 
AMENDAMENTE ADMISE :
	Nr.

crt.
	Text  OUG nr. 25/2014
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	Art. 9. ─ În situaţia în care operatorii economici care au beneficiat de prevederile art. 2─7 înregistrează la finele oricărui an din următorii 5 ani de la data anulării acestora obligaţii neachitate la scadenţă de natura celor anulate, obligaţiile anulate se repun în sarcina debitorului, iar accesoriile aferente se recalculează în mod corespunzător.

	Nemodificat.

	- Articolul 9 se modifică şi va avea următorul cuprins:
,,Art. 9. ─ (1) În situaţia în care operatorii economici care au beneficiat de prevederile art. 2─7 înregistrează la sfârşitul celui de al treilea an fiscal, de la data anulării obligaţiilor, alte  obligaţii neachitate la scadenţă de natura celor anulate, obligaţiile şi accesoriile care au fost anulate se repun în sarcina debitorului. 

(2)  Operatorii economici aflaţi în situaţia prevăzută la alin. (1) nu datorează,  pe perioada celor trei ani, accesorii aferente obligaţiilor anulate şi  repuse în sarcina acestora.’’

Autor: Comisia economică
	Pe termen scurt, sursele de finanţare pentru redresarea economico-financiară a operatorilor economici prevăzuţi în anexa la actul normativ, sunt greu de identificat. În aceste condiţii există riscul major ca aceşti operatori economici să ajungă în situaţia de a intra în insolvenţă, fapt care ar fi de natură să determine imposibilitatea asigurării capacităţilor necesare protejării, în timp real, a intereselor esenţiale şi ale siguranţei naţionale, în condiţiile în care actualul context regional geopolitic, impune întărirea capacităţii de apărare a României astfel încât forţele naţionale de apărare şi securitate să poată fi pregătite, oricând, pentru protejarea intereselor esenţiale şi siguranţei statului român, 

În conformitate cu prevederile Strategiei Naţionale a Industriei de Securitate aprobată prin HG 01157/2013, operatorii economici din industria de apărare, inclusiv cei prevăzuţi în anexa la ordonanţă, urmează să intre într-un amplu proces de restructurare, reorganizare in vederea  rentabilizării, eficientizării acestora, proces care poate fi finalizat prin privatizarea acestora. Însă, este de notorietate faptul că, acest proces de reorganizare este de durată, iar în condiţiile în care datoriile istorice vor fi repuse în sarcina operatorilor, este evident că obiectivele Strategiei Naţionale a Industriei de Securitate nu vor putea  fi realizate.

În concluzie, apreciem că, în situaţia în care art. 9 rămâne în vigoare in forma actuala scopul actului normativ prevăzut la art. 1 nu va putea fi atins, iar riscurile de securitate ale statului român pot creşte exponenţial. 




PAGE  
3

